ಜರ್ಮನಿ ಪಡೆಗಳು ಶತ್ರುಗಳ ಹಿಂಪ್ರದೇಶಗಳನ್ನು ಗೆದ್ದಾಗ್ಯೂ, ಶತ್ರು ಸೈನ್ಯವು ಮತ್ತೆ ಪ್ರತಿಕ್ರಿಯೆ ತೋರಿಸದಂತೆ ದುರ್ಬಲಗೊಳಿಸಲು ಪ್ರಯತ್ನಿಸಿದವು. ಶತ್ರುಪಡೆಗಳಿಗಿಂತ ವೇಗವಾಗಿ ಚಲಿಸುವ ಪಡೆಗಳು ಚಲಿಸಿ,ಶತ್ರುಗಳ ದೌರ್ಬಲ್ಯಗಳನ್ನು ಬಳಸಕೊಂಡು ಅವರ ಪಡೆಗಳು ವಿರೋಧಿಸುವ ಮೊದಲೇ ವ್ಯವಸ್ಥಿತವಾಗಿ ಪ್ರತಿಕ್ರಿಯೆ ನೀಡಿದವು.
ನಿರ್ಣಾಯಕ ಪ್ರಕ್ರಿಗೆಯೂ ಇವೆಲ್ಲದಕ್ಕೂ ಕೇಂದ್ರವಾಗಿತ್ತು. ಜರ್ಮನಿ ಅಥವಾ ಎದುರಾಳಿ ಸೈನ್ಯಕ್ಕೆ ಪ್ರತಿಯೊಂದು ತೀರ್ಮಾನ ತೆಗೆದುಕೊಳ್ಳುವ ಮೊದಲು ಮಾಹಿತಿ ಸಂಗ್ರಹಿಸಲು, ತೀರ್ಮಾನ ತೆಗೆದುಕೊಂಡ ನಂತರ ಕೆಳಗಿನವರಿಗೆ ತಿಳಿಸಲು ಮತ್ತು ಕಾರ್ಯಗತಮಾಡಲು ಸಮಯದ ಅಗತ್ಯವಿತ್ತು. ಉನ್ನತವಾದ ಸಂಚಾರಿ ಮತ್ತು ಶೀಘ್ರವಾಗಿ ನಿರ್ಧಾರ ತೆಗೆದುಕೊಳ್ಳುವ ಪ್ರಕ್ರಿಯೆಗಳಿಂದ,ಶತ್ರಪಡೆಗಳಿಗಿಂತ ವೇಗವಾಗಿ ಪರಿಸ್ಥಿತಿಗಳ ಮೇಲೆ ಕ್ರಮ ಕೈಗೊಳ್ಳಲು ಸಾಧ್ಯವಾಯಿತು.

ನೇರ ನಿಯಂತ್ರಂಣವು ಆಜ್ಞೆ ನೀಡುವಲ್ಲಿ ಶೀಘ್ರವಾಗಿ ಮತ್ತು ಸುಲಭವಾಗಿ ಬದಲಾಯಿಸಬಹುದಾದ ಕ್ರಮವಾಗಿತ್ತು. ಸ್ಪಷ್ಟವಾದ ಆಜ್ಞೆಯನ್ನು ಪಡೆಯುವ ಬದಲಾಗಿ, ಕಮಾಂಡರ್‌ ಆದವರು ತಮ್ಮ ಮೇಲಿನ ಅಧಿಕಾರಿಗೆ ಹೇಳುವ ಮೂಲಕ ಮತ್ತು ತಮ್ಮ ತಂಡವು ಆ ಸಂಧರ್ಭದಲ್ಲಿ ಮಾಡಬೇಕಾದ ಕಾರ್ಯದ ಕುರಿತಾದ ತಿಳುವಳಿಕೆಯನ್ನು ಪಡೆದುಕೊಳ್ಳಬಹುದಾಗಿದೆ. 

ಇದರ ಸರಿಯಾದ ಕಾರ್ಯವೈಖರಿ ಎಂದರೆ ಕೆಳಹಂತದ ಕಮಾಂಡರ್‌ ಆಗಿರುವವನು ಸಂಬಂಧಪಟ್ಟ ಸಂಧರ್ಬದಲ್ಲಿ ಯಾವ ಕೆಲಸಕ್ಕೆ ಸೂಕ್ತ ಎಂಬುದನ್ನು ನಿರ್ಧರಿಸಬೇಕಾಗುತ್ತದೆ. ಹೆಚ್ಚಿನ ಸಿಬ್ಭಂದಿಗಳ ಸಂಖ್ಯೆಯನ್ನು ಮೇಲ್ಮಟ್ಟದಲ್ಲಿ ಕಡಿತಗೊಳಿಸಲಾಗುತ್ತದೆ ಮತ್ತು ಇದನ್ನು ಕೆಳಹಂತದ ಕಮಾಂಡರ್‌ಗಳಂತೆ ನಿಯೋಜಿಸಲಾಗುತ್ತದೆ. ಇದರಿಂದ ಪ್ರಸ್ತುತ ಪರಿಸ್ಥಿತಿಯ ನೇರವಾದ ಪರಿಸ್ಥಿತಿಯನ್ನು ತಿಳಿದುಕೊಳ್ಳಬಹುದಾಗಿದೆ. ಇದಲ್ಲದೇ,ಎಲ್ಲಾ ಮಟ್ಟದಲ್ಲೂ ಕಾರ್ಯ ನೇರವೆರಿಸಲು ಉತ್ತೇಜನ ನೀಡಲಾಗುತ್ತಿತ್ತು. ಪರಿಣಾಮವಾಗಿ, ಮೌಖಿಕವಾಗಿ ಅಥವಾ ಕೆಲವೇ ಪುಟಗಳಲ್ಲಿ ಬರೆದಂತಹ ಆದೇಶಗಳಿಂದ ಪ್ರಮುಖವಾದ ನಿರ್ಧಾರಗಳು ಶೀಘ್ರವಾಗಿ ಪರಿಣಾಮ ಉಂಟುಮಾಡುತ್ತಿತ್ತು.

ಜರ್ಮನಿಯ ಯುದ್ಧತಾಂತ್ರಿಕ ವಿಧಾನಗಳ ಬೆಳವಣಿಗೆ
ವಾಯುದಳದ ಸಾಮರ್ಥ್ಯದ ಬಳಕೆ
ವಿಭಿನ್ನ ದೃಷ್ಟಿಕೋನಗಳು
ಬೆನ್ನಟುವಿಕೆ